Žánrová fotografia

[náhľad|[Felice Beato: *Žena hrajúca na [[shamisen]]*, asi 1860, ručne kolorovaná albuminová fotografia]]
[náhľad|[Wilhelm von Gloeden: *Pastorálna idyla*, asi 1902, pastorála s postavami z dávnej histórie]]
**Žánrová fotografia** (fran. *genre* – *druh*, *[[žáner]]*) je variácia žánrového umenia. Ide o reprezentácie, ktoré predstavujú scény alebo udalosti z každodenného života, ako sú trhy, domáce prostredie, interiéry, večierky, krčmové alebo pouličné scény. Nemá však pevné hranice a je určená predovšetkým zažitými konvenciami. Veľa diel potom ide naprieč niekoľkými žánrami a používa a kombinuje tieto konvencie. Prevedenie môže byť realistické alebo zromantizované podľa umelca.

## Dejiny
Fotografia vzišla z maliarstva, kde sa slovom *žáner* označuje maľba, pri ktorej je na pozadí mesta či dediny zachytený bežný život spravidla prostých anonymných ľudí. Nejde tu teda o zobrazenie či dokonca oslavu konkrétnych osôb, miest či krajiny, ale len o zobrazenie divácky vďačnej pracovnej, obchodnej, bojovej atď. scény. Tá môže mať aj komické vyznenie. Žáner bol obľúbený predovšetkým v druhej polovici osemnásteho a po celé devätnáste storočie.

Kým žánrová maľba začala v 17. storočí reprezentáciou života v Európe, rozvoj fotografie sa zhodoval s érou európskeho imperializmu od strednej do neskoršie časti 19. storočia. Žánrová fotografia (typicky vytváraná počas vojenskej, vedeckej alebo komerčnej expedície) často zachytáva aj ľudí z iných kultúr, ktoré Európania stretávali po celom svete.

Aj keď rozdiely nie sú striktné, mala by sa žánrová fotografia odlíšiť od etnografickej štúdie, ktorá ilustruje priamym pozorovaním a opisnou štúdiou kultúru a spôsob života jednotlivých spoločností, a ktorá predstavuje jeden z takých odborov ako antropológia alebo behaviorálne vedy.

## Fotografi
* Olympe Aguado
* Severin Nilsson
* Felice Beato
* Wilhelm von Gloeden
* Pietro Boyesen
* Gottlieb Schäffer (1861 – 1934, Nemecko)

* Julie Blackmonová (* 1966, Spojené štáty) ako najstaršia z deviatich detí a sama matka troch, využíva svoju vlastnú rodinu a domácnosť a „*dokumentárne skúma fantastické prvky nášho každodenného života*“. Do svojich snímkov so starostlivo pripraveným prostredím a precízne umiestnenými rekvizitami pridáva prvky humoru a fantázie. Tvorí tak diela, ktoré sa dotýkajú každodennej reality aj fikcie. Výsledné manipulované fotografie z rodinného života sú plné výtržníctva a hravosti a pôsobia nemožne až nereálne, pripomínajú obrazy holandských a flámskych maliarov 17. storočia, hlavne chaotické rodinné scény Jana Steena.

## Galéria

Súbor:Schaeffer-Holzschuhmacher-1905.jpg|Gottlieb Schäffer: Rezbárská rodina pri práci, 1905
Súbor:Två_pojkar_som_brottas_eller_slåss._Halland_-_Nordiska_Museet_-_NMA.0052593.jpg|Severin Nilsson: Dvaja chlapci sa bijú, cca 1880 – 1910
Súbor:En_man_sitter_på_trappstenen_vid_en_dörröppning_och_tillverkar_en_liten_leksakskärra._Halland_-_Nordiska_Museet_-_NMA.0052555.jpg|Severin Nilsson: Muž vyrezáva hračku, cca 1880 – 1910
Súbor:En_äldre_kvinna_står_i_dörröppningen_till_en_stuga._Halland_-_Nordiska_Museet_-_NMA.0052613.jpg|Severin Nilsson: Staršia žena stojaca v dverách do domu rozpráva s elegantne oblečenou dámou s dáždnikom, Halland, pravdepodobne predloha obrazu, cca 1880 – 1910
Súbor:Boyesen Italian women with basket.png|Pietro Boyesen: Talianska žena s košíkom na hlave, pred 1872


## Referencie


## Pozri aj
* Maľované fotografické pozadie
* Pouličná fotografia
* Tableau vivant (živé obrazy)

## Iné projekty

## Literatúra
* Banta, Melissa. 'Life of a Photograph : Nineteenth-Century Photographs of Japan from the Peabody Museum and Wellesley College Museum'. In *A Timely Encounter: Nineteenth-Century Photographs of Japan* (ex. cat.; Cambridge, Massachusetts: Peabody Museum Press, 1988), 12.
* Banta, Melissa, and Susan Taylor, eds. *A Timely Encounter: Nineteenth-Century Photographs of Japan* (ex. cat.; Cambridge, Massachusetts: Peabody Museum Press, 1988).

Kategória:Fotografia